জন্মদিনে এটা কী পেলেন মহেন্দ্র সিংহ ধোনি? সেলিব্রিটি থেকে একসময়ের সতীর্থ তাঁকে শুভেচ্ছা জানিয়েছেন। একসময়ের সতীর্থ বীরেন্দ্র সহবাগও শুভেচ্ছা জানালেন মাহিকে। কিন্তু তাঁর নিজস্ব স্টাইলে। সেই শুভেচ্ছা কি ধোনিকে কটাক্ষ করে? নাকি ভিতরের থেকেই শুভেচ্ছা জানালেন নজফগড়ের নবাব? 
বীরু সবার থেকে আলাদা। খেলার মাঠেও সেরকমই ছিলেন। শুরু থেকেই চালাতে শুরু করে দিতেন। নার্বাস নাইন্টিতে দাঁড়িয়ে ছক্কা মারতেও ভয় পেতেন না। আবার ফেয়ারওয়েলের সামনে সবাইকে ধন্যবাদ জানালেও ভুলে গেলেন মহেন্দ্র সিংহ ধোনির নাম। 
এ হেন সহবাগ বৃহস্পতিবার ধোনির উদ্দেশে টুইট করলেন সহবাগ, ‘‘হ্যাপি বার্থডে। আনহোনি কো হোনি কর। ন্যাশনাল হেলিকপ্টার ডে।’’ 
হেলিকপ্টার শটের জন্য বিখ্যাত ধোনি। হেলিকপ্টার শট প্রয়োগ করে ধোনি ইয়র্কার ডেলিভারিও গ্যালারিতে ফেলতে পারেন। আর বীরু তাই বললেন, ধোনির জন্মদিন উদযাপিত হোক ন্যাশনাল হেলিকপ্টার ডে হিসেবে।